Las montanyas más altas que se veyen dende Viadors son, en sentiu horario y comenzando a las seis: el pico de l'Orbar y el collau de la Cruz de Guardia, el pico de la Parda, la Suelsa, l'Ordiceto, la tuca Blanca, la punta Cabalera, la Culfreda, la Vachimala, la Lardana y la Lardaneta y la punta Alta d'es Leners ya en rematando. Qualcunas d'estas montanyas pasan t'alto d'es 3000 metros. Tamién son a saber qué vistables el Montó, arronchadet y tapau de selva de pins negros, y el puntal de Barrau con la suya forma de cilindro.